Kalender girlz in goud – Positief
Kalender girlz in goud
Positief	Uncategorized	 Maart 8, 2021 2 Minutes
Terwyl die mooie rokke op die draad droogword, moet almal vinnig sonneblomme gryp vir ons volgende kalenderfoto
Sonneblomme is so vrolik, nes ons klompie op Rebus, altyd tyd vir 'n glimlag en 'n grappie. Die kuises tussen ons staan maar liewer agter waar minder vel wys, terwyl die waaghalsiges sommer heel voor sit. Herken jy jouself op die foto? Is jy een van die skametjies of een van die stoutes? Elkeen moet maar self besluit.
Siende dat ek in April verjaar (volgend Una) is dit nou die tyd vir elke dame om 'n April-fools grappie te vertel. Dit kan iets wees wat jy aangevang het of iets wat jy nog graag op 1 April wil aanvang om iemand 'n poets te bak. Ek begin sommer: "Dit was my eerste werk en deel van my pligte was om koffie vir die baas te maak. Hy het sy koffie swart gedrink, so op 1 April is daar 'n halwe bottel ink by sy koffie gesit. Toe hy so lekker groot sluk behaaglik wegslaan, het hy dit vrek vinnig uitgespoeg. Sy hele kantoor en hyself was vol ink gespat. Die joke was op my wat daardie dag heeldag kantoor moes skoonmaak. Mens kan amper nie glo dat so klein mannetjie so ver en baie kan spoeg nie"
April is die maand wanneer die kosmosse in luide perse en pienke wild langs die paaie blom en siende dat elke eettafel kan doen met 'n blomme rangskikking, gaan ons leer om blomme reg in 'n pot te sit. Soos meeste mense druk ek nog altyd net die blomme so in 'n pot in en hoop dit lyk na iets, maar vandag gaan ons leer om dit behoorlik te doen.
Al die lieflike blommegeure en kleure helder ons Rebusfontein selfs meer op. Natuurlik is Aalsie en Appeltjie ou hande met blomme, Seegogga se kuns-agtergrond en Toorts se jarelange onthaal-ondervinding kom goed te pas. Hulle het gou verveeld geword met die basiese rangskikkings en hierdie meesterwerk opgetower
Scrapy, Woordnoot en San het die goud gebruik as inspirasie
Una, Christa, VirgoC en tannie Frannie het besluit om die kuns van Japanese rangskikking(Kado) te bemeester. Hulle was nog altyd ons reis-vriendinne
Trommeltjies, Sonèll en ekke het besluit om die sonneblomme te gebruik vir ons skepping
Goue Vroue kreatiwiteit op sy beste en dit is ook wat ons besonders maak. Elkeen uniek en anders maar tog 'n groep.
Laat ek afsluit met nog 'n April Fools grappie – Ek verjaar eintlik eers in Mei!!
Gepubliseer Maart 8, 2021
Previous Post Sonskyn
10 thoughts on "Kalender girlz in goud"
Maart 8, 2021 om 11:55 vm
Kyk net hoe vreeslik oulik is jy!!! Ek sit daar heel voor, hoor, net in blomme geklee, g'n niks skaamte nie. Nou leer ek nog blomme rangskik ook, wat ń fees. Jy helder Rebus vandag sommer op, Positief.
Maart 8, 2021 om 12:54 nm
Jy is baie snaaks, ek dink die ou was dalk kwaad? Ek geniet jou April gek grappie oor wanneer jy versjaar sommer bie. Ek leer ook nou blomme rangskik
Maart 8, 2021 om 2:45 nm
Positief, my mamma het my geleer van driehoeke in rangskikkungs en ongelyje hieveekhede en nog n laaaaaaang lys andef reels. Wat maak ek? Prop in n pot, trek bietjie hier en daar en siedaar. Ek looooooove die sonneblomne
Maart 8, 2021 om 9:05 nm
Dankie vir die pragtige blomme!
Maart 8, 2021 om 9:08 nm
Ek kan ongelukkig ook net indruk, maar vir my lyk kosmos op hulle mooiste sommer net so ingedruk
Maart 8, 2021 om 11:34 nm
En in Rebusfontein kan selfs Toortsie blomme rangskik!
Maart 9, 2021 om 6:34 vm
So 'n mooi blommestorie! Een jaar op 1 April het "Beeld" verklaar dat hulle van toe af net in Engels sou verskyn. Was die lesers woedend! Ek dink die joernaliste het daardie dag lekker gelag.
Maart 9, 2021 om 9:33 nm
Oooo, nou weet ek ook bietjie van rangskik maar ek is soos Appeltjie en Seegogga, sit die hele kaboedel in n groot genoeg pot/vaas en siedaar dis gedoen. Jy het beslis 'n kleurvolle April gedoen al is dit nie jou maand nie, haha.
Maart 10, 2021 om 8:53 vm
Ek wou nog altyd blomme rangskik het….jy laat dit so maklik lyk!! Ek sien myself in daai prentjie. DAlk moet ons elkeen so nommertjie aantrek en pose, dan stel ons ons eie foto saam!
Maart 11, 2021 om 6:42 vm
Oulike blom storie, ek lief sonneblomme. Dankie dit dit my keuse was. Ons lyk so vrolik op die foto. Ek onthou een jaar het hulle oor die radio aan gekondig dat Michael Jackson die parlementsgebou in Kaapstad gekoop. Die mense was, om die minste te sê, woedend.